Huutavan ääni korvessa/Kappale 3
1 Joh. 3:8.

Kaikki sielut ovat lunastettuja. Kiitos olkoon Jumalalle siitä! Jokainen, joka Kristukseen turvaten rientää Jumalan tykö, saa nyt armon ja voiman panna syntinsä pois, seurata Kristusta ja tulee autuaaksi Jeesuksen ansaitseman vanhurskauden tähden.

Mutta ei ainoallekaan sielulle ole hyötyä siitä, että Kristus on kärsinyt ja kuollut langenneen ihmissuvun puolesta, jos hän nukkuu synnin unta eikä anna Jumalan Hengen häntä oikealla tavalla herättää ja Kristuksen häntä valaista, niin että hän alkaisi tavoitella vilpitöntä parannusta ja elävää uskonyhteyttä häneen, joka on Tie, Totuus ja Elämä. Ota huomioosi, että sillä sielulla, joka ei pysähdy Jumalan Hengen häntä puhutellessa, vaan juoksee hengellisesti kuolleena synninjuoksuaan, ei ole osaa eikä arpaa suureen lunastustyöhön. Hän on päinvastoin perkeleen vallassa ja orjuudessa harjoittaessaan syntiä paljon tai vähän, salaa tai julkisesti, sydämellään tai teoillaan. Johannes sanoo: »Joka syntiä tekee, se on perkeleestä». Tässä ei 1 puhuta monesta synnistä, vaan yhdestä. Yhdelläkin synnillä tai himolla, jota et tahdo hylätä, perkele vetää sinut hirmuisen piinan pohjattomaan kuiluun.

Huutavan ääni korvessa